บาทเปิด 31.18/20 บาทต่อดอลลาร์ แนวโน้มทรงตัว
เงินบาทเปิดตลาด 31.18/20 บาทต่อดอลลาร์ แนวโน้มทรงตัว ตลาดไร้ปัจจัยใหม่ ให้กรอบวันนี้ 31.15-31.25 บาทต่อดอลลาร์
16 ต.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.18/20 บาท/ดอลลาร์ แข็งค่าเล็กน้อยจากเย็นวานที่ปิดตลาดที่ระดับ 31.20/23 บาท/ดอลลาร์
วันนี้คาดว่าเงินบาทยังคงนิ่งๆ เพราะปัจจัยยังคงเป็นเรื่องเดิม ขณะที่การชุมนุมทางการเมืองในประเทศไม่ได้ส่งผลกระทบต่อค่าเงินมากนัก ฝั่งตลาดหุ้นและพันธบัตรในส่วนของนักลงทุนต่างชาติก็ไม่ได้ไหลออกมากเช่นกัน ขณะที่ปัจจัยต่างประเทศยังคงเป็นประเด็นเดิม คือ จับตาแผนกระตุ้นเศรษฐกิจของสหรัฐที่จะมีการลงมติโดยวุฒิสภาสัปดาห์หน้า และการเลือกตั้งประธานาธิบดีสหรัฐในต้นเดือนพ.ย. นักบริหารเงิน คาดว่า วันนี้เงินบาทจะเคลื่อนไหวในกรอบ 31.15-31.25 บาท/ดอลลาร์